《游烂柯山》
唐代·薛戎

登岩已寂历，绝顶更岧峣.响像如天近，窥临与世遥。

悠然畅像目，万虑一时销。

圣游本无迹，留此示津梁。架险知何适，遗名但不亡。

只今成佛宇，化度果难量。

二仙行自适，日月徒迁徙。不语寄手谈，无像引樵子。

蒙分一丸药，相偶穷年祀。

仙山习禅处，了知通李释。昔作异时人，今成相对寂。

便是不二门，自生瞻仰意。

作者简介：薛戎，字元夫，河中宝鼎人。少有学术，不求闻达，居于毗陵之阳羡山。年余四十，不易其操。江西观察使李衡辟为从事，使者三返方应。故相齐映代衡，又留署职，府罢归山。福建观察使柳冕表为从事，累月，转殿中侍御史。会泉州阙刺史，冕署戎权领州事。